**Irány Bécs! Projektterv**

**Alapadatok**

|  |
| --- |
| Irány Bécs!  Készítette: Tauber Nikolett, Nakovich Mihály Általános Iskola és Óvoda, Kópháza |
| Összefoglalás  *A projektfeladat nyolcadik osztályos tanulók számára készült. Célja, hogy a tantárgyak összefonódásával a diákok csoportban elkészítsenek egy egynapos bécsi osztálykirándulás tervezetét.* |
| Tantárgyak köre   * informatika * német nyelv * matematika * történelem * földrajz |
| Évfolyamok  8. osztály |
| Időtartam  15 X 45 perc |

**A projekt pedagógiai alapjai**

|  |
| --- |
| Tartalmi követelmények  (Az 51/2012. (XII. 21.) számú EMMI rendelet – a kerettantervek kiadásának és jóváhagyásának rendjéről alapján.)  Informatika   * *Az informatikai eszközök használata olyan eszköztudást nyújt a tanulóknak, melyet a tanulási folyamat közben bármely ismeretszerző, -feldolgozó és alkotó tevékenység során alkalmazni tudnak.* * *Az informatika tantárgy feladata, hogy korszerű eszközeivel és módszereivel felkeltse az érdeklődést a tanulás iránt és lehetővé tegye, hogy a tanuló a rendelkezésre álló informatikai eszközök segítségével hatékonyabbá tegye a tanulási folyamatot. Az informatika tanulása hozzásegíti a tanulót, hogy önszabályozó módon fejlessze tanulási stratégiáját, ennek érdekében ismerje fel a tanulási folyamatban a problémamegoldás fontosságát, az információkeresés és az eszközhasználat szerepét, legyen képes megszervezni tanulási környezetét, melyben fontos szerepet játszanak az informatikai eszközök, az információforrások és az online lehetőségek.* * *Az informatika tantárgy kiemelt célja a digitális kompetencia fejlesztése, az alkalmazói programok felhasználói szintű alkalmazása, az információ szerzése, értelmezése, felhasználása, az elektronikus kommunikációban való aktív részvétel.* * *Az alkalmazói programok használatakor fontos a célnak megfelelő eszközök kiválasztása, a szövegszerkesztéssel, kép- és videoszerkesztéssel, multimédia-fejlesztéssel, prezentációkészítéssel, táblázatkezeléssel, adatbázis-kezeléssel kapcsolatos problémák megoldása közben az alkalmazott programok értő felhasználása, az alkalmazható eljárások megismerése, a használat közben felmerülő problémák megoldása. Az alkalmazói ismeretek fejlesztése többféle program használatát igényli, amelyek együttesen támogatják a kreativitást és az innovációt.* * *Hangsúlyossá válik a különböző formákban megjelenő információk (szövegek, képek, hangok, egyéb multimédiás elemek) felismerése, kezelése, értékelése és felhasználása. Az ismeretek bővítéséhez, kiegészítéséhez a könyvtár, valamint az internet korosztálynak megfelelő alapszolgáltatásainak, az intelligens és interaktív hálózati technológiáknak az önálló használata szükséges. Az alkalmazáshoz nélkülözhetetlen a szükséges információk online adatbázisokban való keresése, a találatok és a programok által szolgáltatott válaszok értelmezése, az adatok közötti összefüggések felismerése és vizsgálata tanári segítséggel.*   Német nyelv   * *A korszerű idegennyelv-oktatás a nyelvhasználó valós szükségleteire épül, ezért tevékenységközpontú. Olyan helyzetekre készíti fel a tanulókat, amelyek már most vagy a későbbiek során várhatóan fontos szerepet játszanak életükben. A nyelvtanulási folyamat középpontjában a cselekvő tanulók állnak, akik az idegen nyelv segítségével kommunikatív feladatokat oldanak meg. A feladatok megoldása során receptív, produktív, illetve interaktív nyelvi tevékenységeket végeznek. Mivel a valóságban a legtöbb megoldandó feladat több készség együttes alkalmazását teszi szükségessé, ezeket integráltan tanítjuk.* * *Tisztában kell lenniük a mondanivaló szerveződésének, szerkesztésének elveivel, hogy koherens nyelvi egységgé formálhassák közlendőjüket.* * *A tanulási folyamat szervezésében nagy jelentősége van a kooperatív feladatoknak és a projektmunkának, ezek szintén erősíthetik a motivációt.* * *Fontos, hogy a tanulók az idegen nyelv tanulása során építeni tudjanak más tantárgyak keretében szerzett ismereteikre és személyes tapasztalataikra is. Ugyanakkor az idegen nyelvvel való foglalkozás olyan ismeretekkel, tapasztalatokkal gazdagíthatja a tanulókat, amelyeket más tantárgyak keretében is hasznosítani tudnak.* * *Az idegen nyelvi kommunikatív kompetencia fejlesztése szoros kapcsolatban áll a NAT-ban megfogalmazott kulcskompetenciákkal. A kommunikatív nyelvi kompetencia több ponton érintkezik az anyanyelvi kompetenciával. A szövegalkotás, szövegértelmezés, szóbeli és írásbeli kommunikáció számos készségeleme átvihető az idegen nyelv tanulásába, és fordítva, az idegen nyelv tanulása során elsajátított kompetenciák hasznosak az anyanyelvi kommunikáció területén.*   Matematika   * *A matematika tanulása érzelmi és motivációs vonatkozásokban is formálja, gazdagítja a személyiséget, fejleszti az önálló rendszerezett gondolkodást, és alkalmazásra képes tudást hoz létre.* * *A matematikai értékek megismerésével és a matematikai tudás birtokában a tanulók hatékonyan tudják használni a megszerzett kompetenciákat az élet különböző területein.* * *A matematika a maga hagyományos és modern eszközeivel segítséget ad a természettudományok, az informatika, a technikai, a humán műveltségterületek, illetve a választott szakma ismeretanyagának tanulmányozásához, a mindennapi problémák értelmezéséhez, leírásához és kezeléséhez.* * *A feladatmegoldáson keresztül a tanuló képessé válhat a pontos, kitartó, fegyelmezett munkára. Kialakul bennük az önellenőrzés igénye, a sajátunkétól eltérő szemlélet tisztelete. Mindezek érdekében is a tanítás folyamában törekedni kell a tanulók pozitív motiváltságának biztosítására, önállóságuk fejlesztésére.* * *Változatos példákkal, feladatokkal rá lehet mutatni arra, hogy milyen előnyöket jelenthet a mindennapi életben, ha valaki jártas a problémamegoldásban. A matematikatanításnak kiemelt szerepe van a pénzügyi-gazdasági kompetenciák kialakításában. Életkortól függő szinten rendszeresen foglalkozni kell olyan feladatokkal, amelyekben valamilyen probléma legjobb megoldását keressük. Kiemelt szerepet kell szánni azoknak az optimumproblémáknak, amelyek gazdasági kérdésekkel foglalkoznak, amikor költség, kiadás minimumát; elérhető eredmény, bevétel maximumát keressük. Fokozatosan be kell vezetni a matematika feladatokba a pénzügyi fogalmakat.*   Történelem   * *A történelem tanításának és tanulásának a célja olyan, hazánk és az emberiség múltjával kapcsolatos műveltség és képességek elsajátíttatása és elsajátítása, amely közös kommunikációs alapot szolgáltatva biztosítja egymás kölcsönös elfogadását a szűkebb és tágabb közösségek számára.* * *A történelem megismeréséhez az ember és társadalom műveltségi terület egészére is érvényes fejlesztési területek – az ismeretszerzés és tanulás, a kritikai gondolkodás, a kommunikáció, valamint az időben és térben való tájékozódás – járulnak hozzá a legsajátosabb módon.*   Földrajz   * *Az Európai Unió, valamint a távoli országok természeti és társadalmi-gazdasági sajátosságainak bemutatásával hozzájárul az eltérő kultúrák megismerése iránti igény, a nyitott és befogadó magatartás, illetve szemlélet kialakulásához. Mindezt úgy valósítja meg, hogy közben elősegíti a természeti és a kulturális értékek iránti tisztelet, illetve a következő nemzedékek számára történő megőrzésük iránti igény kialakulását.* * *A más anyanyelvű országok és kultúrák megismerése elősegítheti a tanulókban az adott célnyelven történő kommunikáció igényének kialakulását, ez pedig megkönnyítheti az idegen nyelvi kommunikáció fejlődését.* |
| Tanulási célok  *A projekttel fejlődik a tanulók idegennyelvi, digitális, IKT, matematikai kompetenciája. Fejlesztjük a diákok információ használatának képességét, kreativitásukat, problémamegoldó képességüket. Mivel csoportban dolgoznak, fejlődik a személyi és szociális képességük. A kommunikáció elengedhetetlen a feladat megoldásához és bemutatásához. Matematikai kompetenciájuk fejlődik a költségek számításával, a program időbeosztásának elkészítésével. az IKT kompetencia elengedhetetlen: internethasználat segítségével tudják a feladatot megoldani. Microsoft programok segítségével rögzítik kutatásukat.* |

**Értékelési terv**

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak és feladatokat hajtanak végre | A projektmunka befejeztével |
| * *Csoportok meghatározása, figyelve a csapattagok képességbeli különbségekre.* * *Diákok előzetes ismereteiknek, tudásuknak az ellenőrzése. Tanulták- e a szükséges programokat? Van-e megfelelő nyelvi tudásuk?* * *Melyik részfeladatra hány órat biztosítunk?* * *Milyen fajta nevezetességeket néznek meg?* * *Hány órás legyen a tervezett kirándulás?* | * *A látnivalók kiválasztása után a csapatokkal meg kell beszélni, hogy a látnivalókra szánt idő elegendő-e?* * *Meg kell bizonyosodnunk arról, hogy a diákok értik a banki fogalmakat.* * *Microoft Excell program képleteinek ellenőrzése.* | * *A diákok előadják német nyelven prezentációjukat, bemutatják tervezett kirándulásukat Power Point segítségével a többi csoportnak.* * *Az elkészült programok megbeszélése.* * *Költségek kimutatásának megbeszélése.* |
| Értékelési összefoglaló  *A projekt zárásaként a csoportok előadják bemutatójukat német nyelven társaiknak. Minden csoport értékeli a többi csoportot a következő kérdésekre 1-5 pontozással. (1 legkevésbé igaz, 5 teljesen igaz)*   * *Mennyire tetszik a társaid által szervezett kirándulás programja?* * *Szívesen részt vennél rajta?* * *Miért különleges a program? (1-2 mondatos válasz)* * *Mennyire tetszetős a program bemutatása?* * *Kedvezményeket figyelembe vették-e?* * *Mennyire költséghatékony a kirándulás?* | | |

**A projekt menete**

|  |
| --- |
| Módszertani eljárások  *A tanulók csoportokban dolgozva, Bécs német nyelvű honlapján (www. wien.gv.at) böngészve kiválasztják azokat a nevezetességeket, látnivalókat, amelyeket a kirándulásukon meg szeretnének tekinteni. Ezeket a látnivalókat röviden be is mutatják a feladat megoldásaként készített prezentációjukban német nyelven.*  *A csoportok kialakításánál figyelembe kell venni a csoporttagok eltérő idegennyelvi, digitális és matematikai képességét.*  *Megnézni kívánt látnivalók kiválasztása után, meg kell tervezniük a közlekedést. Vonattal érkezés Bécs főpályaudvarára, majd onnan tömegközlekedés segítségével a különböző nevezetességek elérését kell megszervezni. Vonatmenetrendben való tájékozódáshoz a www2.gysev.hu/nemzetkozi-utazasok/nemzetkozi-menetrendek honlapot használják. Bécsi tömegközlekedésről a már fent említett Bécs városának honlapja ad tájékoztatást.*  *Miután a csoportok kiválasztották a nevezetességeket, megtervezték, hogy jutnak oda, ki kell számolniuk a költségeket Euróban egy főre illetve az egész osztálynak. A menetjegyeknél, belépőjegyeknél figyelembe kell venniük mikor, milyen feltételekkel kaphatnak kedvezményt.*  *A diákok az összeállított programjukat német nyelven Microsoft Word segítségével képekkel illusztrálva leírják.*  *A költségek kimutatásához Microsoft Excell programot használnak, ahol képletek segítségével a költségeket kiszámolják Euróban illetve forintban, egy főre és az egész osztályra is. Az Euró napi árfolyamával váltják át az összeget forintra, melyhez a Magyar Nemzeti Bank honlapját (*[*www.mnb.hu*](http://www.mnb.hu)*) használják. Három bank (MNB, OTP (www.otpbank.hu), K&H (www.kh.hu/bank) árfolyamát összehasonlítják, Excell táblázatban rögzítik, majd oszlopdiagrammal megmutatják az egyes bankok árfolyamai közti különbséget. A feladathoz a diákok megismerkednek a bankok által használt „eladás” és „vétel” fogalmaival.*  *Projektjükről német nyelven Microsoft Power Point programmal bemutatót készítenek.*  *Az elkészített bemutatót német nyelven prezentálják a többi csoportnak.* |

**A projekt részletei**

|  |
| --- |
| Szükséges készségek  *idegennyelvi, digitális, IKT, matematikai kompetencia* |

|  |
| --- |
| A projekthez szükséges anyagok és eszközök |
| Technológia – Hardver  Számítógép |
| Technológia – Szoftver  Internet, Microsoft Word, Microsoft Excell, Microsoft Power Point |
| Nyomtatott anyagok *(Pl. tankönyvek.)*  *Német-magyar szótár* |
| Internetes források, alkalmazások  *www.wien.gv.at*  *www2.gysev.hu/nemzetkozi-utazasok/nemzetkozi-menetrendek*  [*www.mnb.hu*](http://www.mnb.hu)  [*www.otpbank.hu*](http://www.otpbank.hu)  *www.kh.hu/bank* |